ترور تشکیلاتی طالبان جنگریلری تامانیدن افغانستان نینگ شمالیده جایلشگن جوزجان ولایتی آقچه تومنیده پولیس قراریگاهی گه اویوشتیریلگن هجوم عاقبتیده 12 نفر خوفسیزلیک منسوبی حیاتینی یوقاتدی.
جوزجان والی لیگی سوزچیسی عبدالمعروف آذر مطبوعات گه بیرگن بیاناتیده، طالبان جنگریلری نینگ آقچه تومنی نینگ مرکزیده جایلشگن بالاحصار عسکری قرارگاه گه قوراللی هجوم اویوشتیرگن لیگینی ایتدی.
آذر، بو هجوم عاقبتیده 12 کیشی خوفسیزلیک منسوبی نینگ شهید بولگن لیگینی 5 نفر خوفسیزلیک منسوبی نینگ یره لنگن لیگینی و 4 ته سی نینگ طالبان گروهی جنگریلری تامانیدن اسیر آلینگن لیگینی معلوم قیلدی.
هجوم نینگ آرتیدن یوز بیرگن توقنه شووده 5 نفر جنگری نینگ اولگن لیگینی 1 ته سی نینگ ایسه یره لنگن لیگینی افاده ایتگن آذر قوشیمچه حربیلرنینگ منطقه گه باریشی بیلن جنگریلرنینگ برطرف ایتیلگن لیگینی قید ایتدی.
طالبان گروهیدن حلی گچه موضوع بیلن تیگیشلی بیانات بیریلمه گن.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
